
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 163 

20 Αυγούστου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

96. Οργάνωση και λειτουργία του Προγράμματος 

Μεταπτυχιακών Σπουδών [Σχεδίαση και Επεξερ¬ 
γασία Συστημάτων (δγείοππε Επρίηοοπηρ)] από 
το Τμήμα Στρατιωτικών Επιστημών της Στρα¬ 
τιωτικής Σχολής Ευελπίδων και το Τμήμα Μη¬ 
χανικών Παραγωγής και Διοίκησης του Πολυτε¬ 
χνείου Κρήτης. 1 

97. Οργάνωση και λειτουργία του Προγράμματος 

Μεταπτυχιακών Σπουδών (Εφαρμοσμένη Επι¬ 
χειρησιακή Έρευνα και Ανάλυση) από το Τμή¬ 
μα Στρατιωτικών Επιστημών της Στρατιωτικής 
Σχολής Ευελπίδων και το Τμήμα Μηχανικών Πα¬ 
ραγωγής και Διοίκησης του Πολυτεχνείου Κρή¬ 
της. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 96 
Οργάνωση και λειτουργία του Προγράμματος Μετα¬ 
πτυχιακών Σπουδών [Σχεδίαση και Επεξεργασία 
Συστημάτων (δγείθίτΐδ Εηςίπθθπης)] από το Τμήμα 
Στρατιωτικών Επιστημών της Στρατιωτικής Σχολής 
Ευελπίδων και το Τμήμα Μηχανικών Παραγωγής και 
Διοίκησης του Πολυτεχνείου Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 1, 2, 3 και 4 του 
Ν. 3187/2003 «Ανώτατα Στρατιωτικά Εκπαιδευτικά Ιδρύ¬ 
ματα» (Α.Σ.Ε.Ι.)» (Α' 233), όπως αντικαταστάθηκαν με το 
άρθρο 88 παρ. 3 του Ν. 3883/2010. 

2. Τις διατάξεις των άρθρων 3, 5 παρ. 1, 6 παρ. 1 περ. 
β' και 8 του Ν. 3685/2008 «Θεσμικό Πλαίσιο για τις Με¬ 
ταπτυχιακές Σπουδές» (Α' 148), όπως ισχύουν. 

3. Τις διατάξεις του άρθρου 80 παρ. 11α του Ν. 4009/2011 
(Α' 195), «Δομή, Λειτουργία, Διασφάλιση της Ποιότητας 
των Σπουδών και Διεθνοποίηση των Ανωτάτων Εκπαι¬ 
δευτικών Ιδρυμάτων», όπως ισχύει. 


4. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του Π.Δ. 63/2005 (Α' 98). 

5. Τ ις διατάξεις της υπουργικής απόφασης Φ.330/157993/ 
Σ.2636/16.05.2011/ΥΕΘΑ (Β' 879), «Θέματα Οργάνωσης 
και Διδακτικού Εκπαιδευτικού Προσωπικού των ΑΣΕΙ». 

6. Τις διατάξεις της υπουργικής απόφασης 81945/ 
6.6.2006/ΥΕΘΑ (Β' 1262), «Καθορισμός του Τρόπου Λει¬ 
τουργίας και Εκτέλεσης Αποφάσεων του Συμβουλίου 
Ανώτατης Ακαδημαϊκής και Στρατιωτικής Εκπαίδευσης 
(ΣΑΑΣΕ)». 

7. Το απόσπασμα πρακτικού της 7ης Συνεδρίασης της 
Γενικής Συνέλευσης Ειδικής Σύνθεσης του Τμήματος 
Μηχανικών Παραγωγής και Διοίκησης (17/01/2012). 

8. Το απόσπασμα πρακτικού της 328ης Συνεδρίασης 
της Συγκλήτου του Πολυτεχνείου Κρήτης (20-01-2012). 

9. Την αριθμ. 7/8.2.2012 (θέμα 4°) εισήγηση του, του 
Διασχολικού Συμβουλίου Ανωτάτων Στρατιωτικών Εκ¬ 
παιδευτικών Ιδρυμάτων (ΔΙ.Σ.Α.Σ.Ε.Ι ). 

10. Την αριθμ. 2/11-4-2012 γνωμάτευση του Συμβουλίου 
Ανώτατης Ακαδημαϊκής και Στρατιωτικής Εκπαίδευσης 
(ΣΑΑΣΕ). 

11. Το αριθμ 1746 (27/9/2012) έγγραφο της Αρχής Δια¬ 
σφάλισης καί Πιστοποίησης της Ποιότητας στην Ανώ¬ 
τατη Εκπαίδευση (Α.ΔΙ.Π.). 

12. Το Ειδικό Πρωτόκολλο Συνεργασίας, για τα Δίίδρυ- 
ματικά - Διατμηματικά Προγράμματα Μεταπτυχιακών 
Σπουδών (ΔΠΜΣ) του Τμήματος Μηχανικών Παραγωγής 
και Διοίκησης του Πολυτεχνείου Κρήτης και του Τμήμα¬ 
τος Στρατιωτικών Επιστημών της Στρατιωτικής Σχολής 
Ευελπίδων στην «Εφαρμοσμένη Επιχειρησιακή Έρευνα 
και Ανάλυση» και στη «Σχεδίαση και Επεξεργασία Συ¬ 
στημάτων (δγείθηπε Εηςίηθθπης)». 

13. Το γεγονός ότι από τις διατάξεις αυτού του Προε¬ 
δρικού Διατάγματος δεν προκαλείται δαπάνη εις βάρος 
του Κρατικού Προϋπολογισμού. 

14. Την αριθμ. 107/2014 γνωμοδότηση του Ε' τμήματος 
του Συμβουλίου της Επικράτειας, μετά από πρόταση του 
Υπουργού Εθνικής Άμυνας και του Υπουργού Παιδείας 
και Θρησκευμάτων, αποφασίζουμε: 

Άρθρο 1 

Εγκρίνεται από το ακαδημαϊκό έτος 2014-15 η λει¬ 
τουργία Διατμηματικού Προγράμματος Μεταπτυχιακών 

Σπουδών (ΔΠΜΣ) του Τμήματος Στρατιωτικών Επιστημών 
της Στρατιωτικής Σχολής Ευελπίδων (ΣΣΕ) σε συνεργα¬ 
σία με το Τμήμα Μηχανικών Παραγωγής και Διοίκησης 
του Πολυτεχνείου Κρήτης (ΠΚ) με τίτλο «Σχεδίαση και 
Επεξεργασία Συστημάτων (δγείθίπε Εηςίηοβπης)». 

Αρθρο 2 

Γενικές Διατάξεις 

Το Τμήμα Στρατιωτικών Επιστημών της ΣΣΕ σε συνερ¬ 
γασία με το Τμήμα Μηχανικών Παραγωγής και Διοίκη¬ 
σης του Πολυτεχνείου Κρήτης (ΠΚ) θα λειτουργήσει από 
το ακαδημαϊκό έτος 2014-15 ΔΠΜΣ με τίτλο «Σχεδίαση 
και Επεξεργασία Συστημάτων (δγείβιτιε Επρίηβθπης)», 
σύμφωνα με τις διατάξεις του παρόντος διατάγματος 
και σύμφωνα με την ισχύουσα νομοθεσία. 

Άρθρο 3 

Αντικείμενο - Σκοπός 

1. Η επιτυχής παρακολούθηση του παρόντος ΔΠΜΣ 
οδηγεί στη λήψη Μεταπτυχιακού Διπλώματος Ειδίκευ¬ 
σης (ΜΔΕ) με βάση τις παρακάτω αρχές: 

α. Την παροχή γνώσεων υψηλής στάθμης στα γνω¬ 
στικά πεδία του ΔΠΜΣ. 

β. Τη συνεχή προσαρμογή του ΔΠΜΣ και των μεθόδων 
διδασκαλίας του στις εξελίξεις της επιστήμης και της 
τεχνολογίας. 

γ. Τη δυνατότητα των μεταπτυχιακών φοιτητών να 
αποκτούν διεπιστημονικό υπόβαθρο που να τους επι¬ 
τρέπει ευελιξία και γρήγορη προσαρμογή στις μεταβαλ¬ 
λόμενες συνθήκες του περιβάλλοντος εργασίας τους. 

δ. Την αξιοκρατία και την ομαδική συνεργασία. 

ε. Τη μεγαλύτερη δυνατή εξοικείωση των φοιτητών 
με τη σύγχρονη ερευνητική μεθοδολογία και τις νέες 
τεχνολογίες. 

στ. Την αξιολόγηση του ΔΠΜΣ, των διδασκόντων και 
των διδασκομένων. 

ζ. Τη συστηματική συνεργασία διδασκόντων και με¬ 
ταπτυχιακών φοιτητών. 

η. Τη διασύνδεση της εκπαιδευτικής διαδικασίας με τις 
ανάγκες και τις απαιτήσεις της σύγχρονης κοινωνίας, 
γενικότερα. 

θ. Την ανάπτυξη δικτύων συνεργασίας με την αντίστοι¬ 
χη διεθνή επιστημονική κοινότητα και τη μεγαλύτερη 
δυνατή δραστηριοποίηση μέσα στο πλαίσιο των ευκαι¬ 
ριών εκπαίδευσης που προσφέρει η Ευρωπαϊκή'Ενωση. 

2. Ο σκοπός του παρόντος ΔΠΜΣ είναι η παροχή δυνα¬ 
τότητας επίλυσης πολλών και συγκεκριμένων προτύπων 
επιχειρησιακών προβλημάτων, καθώς και η πρακτική 
εξάσκηση σε σχετικό λογισμικό για την αντιμετώπιση 
άγνωστων προβλημάτων. Το ΔΠΜΣ απευθύνεται, συ¬ 
γκεκριμένα, σε όσους επιδιώκουν πληρέστερη ανάλυση 
και ευρύτερη κατανόηση βασικών αρχών και μεθόδων 
της Σχεδίασης και Επεξεργασίας Συστημάτων (δγείοπιε 
Εηρίηθθπηρ) που εφαρμόζονται σε θέματα βιομηχανικού 
και στρατιωτικού ενδιαφέροντος και οδηγούν στη βέλ¬ 
τιστη λήψη αποφάσεων. Σκοπός του ΔΠΜΣ είναι, ειδικό¬ 
τερα, η μετεκπαίδευση Αξιωματικών και ιδιωτών και η 
ειδίκευσή τους σε γνωστικά αντικείμενα των Τμημάτων, 
καθώς, επίσης, η δημιουργία επιστημόνων - ερευνητών, 
οι οποίοι θα συνεισφέρουν στην προώθηση της επιστή¬ 
μης, της έρευνας και των εφαρμογών της. 


3. α. Το Τμήμα Στρατιωτικών Επιστημών της ΣΣΕ πα¬ 
ρέχει εμβαθυμένες και εξειδικευμένες γνώσεις σε ποι¬ 
κίλα επιστημονικά αντικείμενα, τα οποία, αφενός μεν, 
υποστηρίζουν το πεδίο της στρατιωτικής εκπαίδευσης, 
αφετέρου δε, ενισχύουν την διοικητική-τεχνική προσαρ¬ 
μογή των Αξιωματικών στις πραγματικές ανάγκες των 
Ενόπλων Δυνάμεων. 

β. Ο Αξιωματικός ενημερώνεται για τα σύγχρονα 
επιχειρησιακά θέματα, με σκοπό τον επιστημονικό 
προσδιορισμό των καλύτερων επιλογών κάτω από 
ποικιλόμορφους περιορισμούς και διαφορετικά κρι¬ 
τήρια. 

(1) Προς την κατεύθυνση αυτή, η ΕπιχειρησιακήΈρευ- 
να και Ανάλυση έχει αναπτυχθεί και χρησιμοποιείται, 
διαδραματίζοντας σημαντικό ρόλο στη βέλτιστη λήψη 
αποφάσεων. 

4. α. Το Τμήμα Μηχανικών Παραγωγής και Διοίκησης 
του ΠΚ έχει ως κύρια αποστολή του να μορφώνει μη¬ 
χανικούς επιστήμονες με σύγχρονη διοικητική - τεχνική 
μόρφωση προσαρμοσμένη στις ανάγκες της Ελληνικής 
κοινωνίας. 

β. Ο Μηχανικός Παραγωγής και Διοίκησης προσεγγίζει 
σφαιρικά τον κύκλο ζωής των προϊόντων και σχεδιάζει 
το βέλτιστο τρόπο οργάνωσης της παραγωγής τους, 
ανακαλύπτοντας και αξιοποιώντας προηγμένες τεχνικές 
Επιχειρησιακής Έρευνας. 

5. Έχοντας διαπιστώσει κοινούς επιστημονικούς τό¬ 
πους και κοινά ενδιαφέροντα, τα δύο Τμήματα συνεργά¬ 
ζονται για την οργάνωση και λειτουργία ΔΠΜΣ με θέμα 
τη «Σχεδίαση και Επεξεργασία Συστημάτων (δγείβπιε 
Εηςίηθθπης)». 

6. Το ΔΜΠΣ μπορεί να αποτελέσει ένα σύγχρονο Πρό¬ 
γραμμα Μεταπτυχιακών Σπουδών (ΠΜΣ), παρέχοντας 
εξειδικευμένες και υψηλού επιπέδου γνώσεις, τόσο 
στους φοιτητές του, όσο και στους φορείς τους, με 
τους οποίους θα συνεργάζεται υλοποιώντας με τον 
καλύτερο δυνατό τρόπο τις προθέσεις του νομικού 
πλαισίου για τα ΠΜΣ, στο πλαίσιο ανάπτυξης της επι¬ 
στημονικής έρευνας. 

Άρθρο 4 

Μεταπτυχιακοί Τίτλοι 

Το ΔΠΜΣ απονέμει ΜΔΕ στη «Σχεδίαση και Επεξεργα¬ 
σία Συστημάτων (δγείοπιε Εηρίηθβπηςι)». Ο τίτλος απο- 
νέμεται από κοινού από το Τμήμα Μηχανικών Παραγω¬ 
γής και Διοίκησης του ΠΚ και το Τμήμα Στρατιωτικών 
Επιστημών της ΣΣΕ. 

Αρθρο 5 

Κατηγορίες Πτυχιούχων 

Στο ΔΠΜΣ γίνονται δεκτοί, μετά από επιλογή, από¬ 
φοιτοι όλων των Ελληνικών ΑΣΕΙ, απόφοιτοι των αντι¬ 
στοίχων και ισοδύναμων Στρατιωτικών Σχολών της 
αλλοδαπής, διπλωματούχοι των Τμημάτων Μηχανικών 
Παραγωγής και Διοίκησης, Μηχανολόγων Μηχανικών, 
Ηλεκτρολόγων Μηχανικών, Ηλεκτρονικών Μηχανικών, 
Μηχανικών Ηλεκτρονικών Υπολογιστών, Χημικών Μη¬ 
χανικών, Μηχανικών Μεταλλείων - Μεταλλουργών, 
Πολιτικών Μηχανικών, Τοπογράφων Μηχανικών, Αρ- 

χιτεκτόνων Μηχανικών, Ναυπηγών Μηχανικών, Μαθη¬ 
ματικών, Πληροφορικής, Φυσικής, Χημείας, Γεωλογίας, 
Γεωπονίας, Οικονομικών Επιστημών, Διοίκησης Επι¬ 
χειρήσεων, Ιατρικών και Βιολογικών Επιστημών και 
Σχολών Τεχνολογικών Εφαρμογών των Ελληνικών 
Ανωτάτων Εκπαιδευτικών Ιδρυμάτων (ΑΕΙ), καθώς 
και ομοταγών Ιδρυμάτων της αλλοδαπής, όπως ειδι¬ 
κότερα καθορίζεται στον Κανονισμό Μεταπτυχιακών 
Σπουδών. 


Αρθρο 6 

Χρονική Διάρκεια 

Η χρονική διάρκεια των σπουδών για την απονομή 
του ΜΔΕ ορίζεται κατ’ ελάχιστον σε τέσσερα (4) ακα¬ 
δημαϊκά εξάμηνα για το πρόγραμμα πλήρους φοίτησης 
και ένα (1) επιπλέον εξάμηνο για το πρόγραμμα μερι¬ 
κής φοίτησης. Σε περίπτωση που ο σπουδαστής δεν 
ολοκληρώσει τις σπουδές μέσα σε έξι (6) ακαδημαϊκά 
εξάμηνα διαγράφεται. 


Άρθρο 7 


Πρόγραμμα Μαθημάτων 

1. Αναλυτικά τα προσφερόμενα ανά εξάμηνο σπουδών μαθήματα καθώς και οι πιστωτικές μονάδες που αντι¬ 
στοιχούν σε καθένα από τα μαθήματα έχουν ως εξής (πρόγραμμα πλήρους φοίτησης): 

Α' ΕΞΑΜΗΝΟ 


ΜΑΘΗΜΑΤΑ 

ΜΑΘΗΜΑΤΑ ΚΟΡΜΟΥ (ΥΠΟΧΡΕΩΤΙΚΑ) 

ΘΕΩΡΙΑ ΣΥΣΤΗΜΑΤΩΝ 

ΜΟΝΤΕΛΟΠΟΙΗΣΗ ΚΑΙ ΠΡΟΣΟΜΟΙΩΣΗ ΔΙΑΚΡΙΤΩΝ ΣΥΣΤΗΜΑΤΩΝ 
ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ 
(ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΕΙΔΙΚΑ ΚΕΦΑΛΑΙΑ ΣΤΡΑΤΗΓΙΚΗΣ ΑΝΑΛΥΣΗΣ 

ή 

ΣΧΕΔΙΑΣΗ ΚΑΙ ΕΠΕΞΕΡΓΑΣΙΑ ΣΥΣΤΗΜΑΤΩΝ ΜΑΧΗΣ I: ΕΙΣΑΓΩΓΗ ΣΤΟΥΣ ΑΙΣΘΗΤΗΡΕΣ 

ή 

ΤΕΧΝΟΛΟΓΙΚΟΣ ΣΧΕΔΙΑΣΜΟΣ ΚΑΙ ΑΝΑΠΛΗΡΩΣΗ 

ή 

ΣΤΟΧΑΣΤΙΚΑ ΣΥΣΤΗΜΑΤΑ 

ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 
ΚΑΤΑΝΕΜΗΜΕΝΑ ΣΥΣΤΗΜΑΤΑ 

ή 

ΜΕΘΟΔΟΙ ΕΡΕΥΝΑΣ ΣΤΗ ΣΧΕΔΙΑΣΗ ΚΑΙ ΕΠΕΞΕΡΓΑΣΙΑ ΣΥΣΤΗΜΑΤΩΝ ΚΑΙ ΤΗΝ ΤΕΧΝΟΛΟΓΙΑ 

ΠΛΗΡΟΦΟΡΙΑΣ 

ή 

ΠΡΟΗΓΜΕΝΑ ΣΥΣΤΗΜΑΤΑ 

ή 

ΡΟΜΠΟΤΙΚΑ ΣΥΣΤΗΜΑΤΑ ΚΑΙ ΜΗΧΑΝΙΣΜΟΙ 

ή 

ΔΥΝΑΜΙΚΑ ΣΥΣΤΗΜΑΤΑ 


Β' ΕΞΑΜΗΝΟ 


ΣΥΝΟΛΟ 


ΜΑΘΗΜΑΤΑ 

ΜΑΘΗΜΑΤΑ ΚΟΡΜΟΥ (ΥΠΟΧΡΕΩΤΙΚΑ) 

ΜΕΘΟΔΟΛΟΓΙΑ ΚΑΙ ΜΟΝΤΕΛΟΠΟΙΗΣΗ ΣΥΣΤΗΜΑΤΩΝ 
ΦΙΛΤΡΟ ΚΑΕΜΑΝ ΚΑΙ ΣΤΟΧΑΣΤΙΚΟΣ ΕΛΕΓΧΟΣ 
ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 
ΑΡΧΙΤΕΚΤΟΝΙΚΗ ΣΥΣΤΗΜΑΤΩΝ 

ή 

ΔΙΑΧΕΙΡΙΣΗ ΑΞΙΟΠΙΣΤΙΑΣ ΚΑΙ ΣΥΣΤΗΜΑΤΑ ΔΕΔΟΜΕΝΩΝ 

ή 

ΣΧΕΔΙΑΣΗ, ΕΠΕΞΕΡΓΑΣΙΑ ΚΑΙ ΟΛΟΚΛΗΡΩΣΗ ΣΥΣΤΗΜΑΤΩΝ ΜΑΧΗΣ 

ή 

ΜΟΝΤΕΛΟΠΟΙΗΣΗ ΚΑΙ ΠΡΟΣΟΜΟΙΩΣΗ 
ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 
ΔΙΑΔΙΚΑΣΙΕΣ ΚΑΙ ΣΥΣΤΗΜΑΤΑ ΠΛΗΡΟΦΟΡΙΩΝ 

ή 

ΟΙΚΟΝΟΜΙΚΗ ΠΡΟΣΕΓΓΙΣΗ ΤΗΣ ΣΧΕΔΙΑΣΗΣ ΚΑΙ ΕΠΕΞΕΡΓΑΣΙΑΣ 


ΕΟΤ8 

7.5 

7.5 


7,5 


7,5 


30 

ΕΟΤ5 

7.5 

7.5 


7.5 

ΣΥΣΤΗΜΑΤΩΝ ΚΑΙ ΕΚΤΙΜΗΣΗ ΚΟΣΤΟΥΣ 

ή 

ΕΝΝΟΙΕΣ ΠΡΟΓΡΑΜΜΑΤΙΣΜΟΥ ΣΥΣΤΗΜΑΤΩΝ 

ή 7.5 

ΜΗ ΕΠΑΝΔΡΩΜΕΝΑ ΡΟΜΠΟΤΙΚΑ ΟΧΗΜΑΤΑ 

ή 

ΣΥΣΤΗΜΑΤΑ ΑΝΑΜΟΝΗΣ 

ΣΥΝΟΛΟ 30 

Γ ΕΞΑΜΗΝΟ ΕΟΤ8 

ΜΑΘΗΜΑΤΑ ΕΟΤ8 

ΜΑΘΗΜΑΤΑ ΚΟΡΜΟΥ (ΥΠΟΧΡΕΩΤΙΚΑ) 

ΔΙΑΧΕΙΡΙΣΗ ΚΑΙ ΑΞΙΟΛΟΓΗΣΗ ΣΥΣΤΗΜΑΤΩΝ 7.5 

ΣΥΣΤΗΜΑΤΑ ΑΥΤΟΜΑΤΟΥ ΕΛΕΓΧΟΥ 7.5 


ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΕΙΣΑΓΩΓΗ ΣΤΟ 04Ι3Ρ 

ή 

ΔΙΚΤΥΟΚΕΝΤΡΙΚΟΣ ΣΧΕΔΙΑΣΜΟΣ ΚΑΙ ΕΠΕΞΕΡΓΑΣΙΑ ΕΠΙΧΕΙΡΗΣΗΣ 

ή 

ΣΧΕΔΙΑΣΗ ΚΑΙ ΕΠΕΞΕΡΓΑΣΙΑ ΣΥΣΤΗΜΑΤΩΝ ΜΑΧΗΣ II: ΕΙΣΑΓΩΓΗ ΣΤΑ ΟΠΛΙΚΑ ΣΥΣΤΗΜΑΤΑ 7.5 

ή 

ΣΥΣΤΗΜΑΤΑ ΔΙΑΧΕΙΡΙΣΗΣ ΔΙΑΔΙΚΑΣΙΩΝ 
ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΑΝΑΛΥΣΗ ΔΙΚΤΥΩΝ 

ή 

ΟΡΙΣΜΟΣ ΚΑΙ ΜΟΝΤΕΛΟΠΟΙΗΣΗ ΚΟΣΤΟΥΣ ΣΥΣΤΗΜΑΤΩΝ 

ή 

ΠΡΟΧΩΡΗΜΕΝΑ ΘΕΜΑΤΑ ΣΥΣΤΗΜΑΤΩΝ ΥΠΟΣΤΗΡΙΞΗΣ ΑΠΟΦΑΣΕΩΝ 

ή 


ΚΑΤΑΝΕΜΗΜΕΝΗ ΤΕΧΝΗΤΗ ΝΟΗΜΟΣΥΝΗ ΚΑΙ ΣΥΣΤΗΜΑΤΑ ΠΟΛΛΑΠΛΩΝ ΠΑΡΑΓΟΝΤΩΝ 7.5 

ή 

ΑΝΑΛΥΣΗ ΚΑΙ ΔΙΑΧΕΙΡΙΣΗ ΚΙΝΔΥΝΟΥ ΣΤΗ ΣΧΕΔΙΑΣΗ ΚΑΙ ΕΠΕΞΕΡΓΑΣΙΑ ΣΥΣΤΗΜΑΤΩΝ 

ΣΥΝΟΛΟ 30 

Δ' ΕΞΑΜΗΝΟ ΕΟΤ8 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 30 

ΣΥΝΟΛΟ 30 


2. Η κατανομή των μαθημάτων στο πρόγραμμα μερι¬ 
κής φοίτησης καθώς και ανακατανομή των μαθημάτων 
μεταξύ των εξαμήνων δύναται να επέλθει με απόφαση 
των αρμοδίων οργάνων. 

3. Τα μαθήματα είναι εξαμηνιαία, έχουν τη μορφή δι¬ 
αλέξεων ή σεμιναρίων ή άλλων σύγχρονων και τεχνο¬ 
λογικά εφικτών εκπαιδευτικών μεθόδων και μπορεί να 
περιλαμβάνουν ασκήσεις, θέματα, παρουσιάσεις, συζη¬ 
τήσεις κατά την κρίση του διδάσκοντος. 

4. Για όσους Αξιωματικούς αδυνατούν να παρευρί- 
σκονται στη ΣΣΕ, λόγω υποχρεώσεών τους στις μονά¬ 
δες που υπηρετούν, η διδασκαλία μπορεί να γίνεται με 
ασύγχρονη τηλεκπαίδευση (θ-Ιθαιτιίηο). 

Αρθρο 8 

Αριθμός Εισακτέων 

Ο αριθμός των εισακτέων στο ΔΠΜΣ ορίζεται κατ’ 
έτος κατ’ ανώτατο όριο σε εβδομήντα (70) άτομα. 

Αρθρο 9 
Προσωπικό 

Στο ΔΠΜΣ θα διδάξουν το υφιστάμενο προσωπικό 
ΔΕΠ του Τμήματος Στρατιωτικών Επιστημών της ΣΣΕ, 


του Τμήματος Μηχανικών Παραγωγής και Διοίκησης 
του Πολυτεχνείου Κρήτης, συμβασιούχοι διδάσκοντες 
εφόσον αυτοί διαθέτουν την απαραίτητη γνώση και 
εμπειρία, καθώς και άλλες κατηγορίες διδασκόντων 
όπως ορίζονται στις διατάξεις της παρ. 1 του άρθρου 
5 του Ν. 3685/2008, όπως ισχύει. Οι ανωτέρω επικου- 
ρούνται στα καθήκοντά τους από μέλη ΕΕΔΙΠ και ΕΤΕΠ 
της ΣΣΕ, σύμφωνα με τις διατάξεις των άρθρων 22 και 
23 του Ν. 3187/2003. 

Αρθρο 10 

Υλικοτεχνική Υποδομή 

Η ΣΣΕ καθώς και το συνεργαζόμενο Τμήμα Μηχανικών 
Παραγωγής και Διοίκησης του ΠΚ διαθέτουν τις αναγκαί¬ 
ες κτιριακές εγκαταστάσεις, τα απαραίτητα αμφιθέατρα, 
τον κατάλληλο εργαστηριακό και ειδικό εξοπλισμό, τις 
βιβλιοθήκες της, τη δυνατότητα ελεύθερης χρήσης του 
διαδικτύου, καθώς και πιστοποιημένο δίκτυο που διαθέ¬ 
τει ενσωματωμένο λογισμικό με τις πλέον προηγμένες 
δυνατότητες ασύγχρονης τηλεκπαίδευσης. Ειδικότερα 
στο Τμήμα Στρατιωτικών Επιστημών της ΣΣΕ λειτουρ¬ 
γούν, ήδη, εργαστήρια που μπορούν να καλύψουν τις 
εκπαιδευτικές ανάγκες του ΔΠΜΣ και είναι το: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5355 


α. Εργαστήριο Πληροφορικής, 
β. Εργαστήριο Προσομοίωσης, 
γ. Εργαστήριο Ηλεκτρονικών, 
δ. Εργαστήριο Μηχανολογίας, 
ε. Εργαστήριο Ηλεκτροτεχνίας, 
στ. Εργαστήριο Μηχανών Εσωτερικής Καύσης, 
ζ. Εργαστήριο Κοινωνικής Υποστήριξης, 
η. Εργαστήριο Ξένων Γλωσσών 

Αρθρο 11 

Διάρκεια λειτουργίας 

Το ΔΠΜΣ θα λειτουργήσει μέχρι το ακαδημαϊκό έτος 
2018-2019 με την επιφύλαξη των διατάξεων της παρ. 11α 
του άρθρου 80 του Ν. 4009/2011, όπως ισχύει. 

Άρθρο 12 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αευκάδα, 31 Ιουλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΑΝΔΡΕΑΣ ΛΟΒΕΡΔΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 97 
Οργάνωση και λειτουργία του Προγράμματος Μετα¬ 
πτυχιακών Σπουδών (Εφαρμοσμένη Επιχειρησιακή 
Έρευνα και Ανάλυση) από το Τμήμα Στρατιωτικών 
Επιστημών της Στρατιωτικής Σχολής Ευελπίδων και 
το Τμήμα Μηχανικών Παραγωγής και Διοίκησης του 
Πολυτεχνείου Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 1, 2, 3 και 4 του 
Ν. 3187/2003 «Ανώτατα Στρατιωτικά Εκπαιδευτικά Ιδρύ¬ 
ματα» (Α.Σ.Ε.Ι.)» (Α' 233), όπως αντικαταστάθηκαν με το 
άρθρο 88 παρ. 3 του Ν. 3883/2010. 

2. Τ ις διατάξεις των άρθρων 3, 5 παρ. 1, 6 παρ. 1 περ. β' 
και 8 του Ν. 3685/2008 «Θεσμικό Πλαίσιο για τις Μετα¬ 
πτυχιακές Σπουδές» (Α' 148), όπως ισχύουν. 

3. Τις διατάξεις του άρθρου 80 παρ. 11α του 
Ν. 4009/2011 (Α' 195), «Δομή, Λειτουργία, Διασφάλιση της 
Ποιότητας των Σπουδών και Διεθνοποίηση των Ανωτά- 
των Εκπαιδευτικών Ιδρυμάτων», όπως ισχύει. 

4. Τ ις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του Π.Δ. 63/2005 (Α' 98). 

5. Τ ις διατάξεις της υπουργικής απόφασης Φ.330/157993/ 
Σ.2636/16.05.2011/ΥΕΘΑ (Β' 879), «Θέματα Οργάνωσης 
και Διδακτικού Εκπαιδευτικού Προσωπικού των ΑΣΕΙ». 

6. Τις διατάξεις της υπουργικής απόφασης 81945/ 
06.06.2006/ΥΕΘΑ (Β' 1262), «Καθορισμός του Τρόπου 
Λειτουργίας και Εκτέλεσης Αποφάσεων του Συμβουλίου 


Ανώτατης Ακαδημαϊκής και Στρατιωτικής Εκπαίδευσης 
(ΣΑΑΣΕ)». 

7. Το απόσπασμα πρακτικού της 7ης Συνεδρίασης της 
Γενικής Συνέλευσης Ειδικής Σύνθεσης του Τμήματος 
Μηχανικών Παραγωγής και Διοίκησης (17/01/2012). 

8. Το απόσπασμα πρακτικού της 328ης Συνεδρίασης 
της Συγκλήτου του Πολυτεχνείου Κρήτης (20-01-2012). 

9. Την αριθμ. 7/8.2.2012 (θέμα 4°) εισήγηση του, του 
Διασχολικού Συμβουλίου Ανωτάτων Στρατιωτικών Εκ¬ 
παιδευτικών Ιδρυμάτων (ΔΙ.Σ.Α.Σ.Ε.Ι ). 

10. Την αριθμ. 2/11-4-2012, γνωμάτευση του Συμβουλίου 
Ανώτατης Ακαδημαϊκής και Στρατιωτικής Εκπαίδευσης 
(ΣΑΑΣΕ). 

11. Το αριθμ 1746 (27/9/2012) έγγραφο της Αρχής Δια¬ 
σφάλισης κα: Πιστοποίησης της Ποιότητας στην Ανώ¬ 
τατη Εκπαίδευση (Α.ΔΙ.Π.). 

12. Το Ειδικό Πρωτόκολλο Συνεργασίας, για τα Δίίδρυ- 
ματικά - Διατμηματικά Προγράμματα Μεταπτυχιακών 
Σπουδών (ΔΠΜΣ) του Τμήματος Μηχανικών Παραγωγής 
και Διοίκησης του Πολυτεχνείου Κρήτης και του Τμήμα¬ 
τος Στρατιωτικών Επιστημών της Στρατιωτικής Σχολής 
Ευελπίδων στην «Εφαρμοσμένη Επιχειρησιακή Έρευνα 
και Ανάλυση» και στη «Σχεδίαση και Επεξεργασία Συ¬ 
στημάτων (δγείθηηε Εηοίπθθππρ)». 

13. Το γεγονός ότι από τις διατάξεις αυτού του Προε¬ 
δρικού Διατάγματος δεν προκαλείται δαπάνη εις βάρος 
του Κρατικού Προϋπολογισμού. 

14. Την αριθμ. 108/2014 γνωμοδότηση του Ε' τμήματος 
του Συμβουλίου της Επικράτειας, μετά από πρόταση του 
Υπουργού Εθνικής Αμυνας και του Υπουργού Παιδείας 
και Θρησκευμάτων, αποφασίζουμε: 

Αρθρο 1 

Εγκρίνεται από το ακαδημαϊκό έτος 2014-2015 η 
λειτουργία Διατμηματικού Προγράμματος Μεταπτυ¬ 
χιακών Σπουδών (ΔΠΜΣ) του Τμήματος Στρατιωτικών 
Επιστημών της Στρατιωτικής Σχολής Ευελπίδων (ΣΣΕ) 
σε συνεργασία με το Τμήμα Μηχανικών Παραγωγής 
και Διοίκησης του Πολυτεχνείου Κρήτης (ΠΚ) με τίτλο 
«Εφαρμοσμένη Επιχειρησιακή Έρευνα και Ανάλυση». 

Αρθρο 2 

Γ ενικές Διατάξεις 

Το Τμήμα Στρατιωτικών Επιστημών της ΣΣΕ σε συνερ¬ 
γασία με το Τμήμα Μηχανικών Παραγωγής και Διοίκη¬ 
σης του ΠΚ θα λειτουργήσει από το ακαδημαϊκό έτος 
2014-2015 ΔΠΜΣ με τίτλο «Εφαρμοσμένη Επιχειρησιακή 
Έρευνα και Ανάλυση», σύμφωνα με τις διατάξεις του 
παρόντος διατάγματος και σύμφωνα με την ισχύουσα 
νομοθεσία. 

Αρθρο 3 

Αντικείμενο - Σκοπός 

1. Η επιτυχής παρακολούθηση του παρόντος ΔΠΜΣ 
οδηγεί στη λήψη Μεταπτυχιακού Διπλώματος Ειδίκευ¬ 
σης (ΜΔΕ) με βάση τις παρακάτω αρχές: 

α. Την παροχή γνώσεων υψηλής στάθμης στα γνω¬ 
στικά πεδία του ΔΠΜΣ. 

β. Τη συνεχή προσαρμογή του ΔΠΜΣ και των μεθόδων 
διδασκαλίας του στις εξελίξεις της επιστήμης και της 
τεχνολογίας. 

γ. Τη δυνατότητα των μεταπτυχιακών φοιτητών να 

αποκτούν διεπιστημονικό υπόβαθρο που να τους επι¬ 
τρέπει ευελιξία και γρήγορη προσαρμογή στις μεταβαλ¬ 
λόμενες συνθήκες του περιβάλλοντος εργασίας τους. 

δ. Την αξιοκρατία και την ομαδική συνεργασία. 

ε. Τη μεγαλύτερη δυνατή εξοικείωση των φοιτητών 
με τη σύγχρονη ερευνητική μεθοδολογία και τις νέες 
τεχνολογίες. 

στ. Την αξιολόγηση του ΔΠΜΣ, των διδασκόντων και 
των διδασκομένων. 

ζ. Τη συστηματική συνεργασία διδασκόντων και με¬ 
ταπτυχιακών φοιτητών. 

η. Τη διασύνδεση της εκπαιδευτικής διαδικασίας με τις 
ανάγκες και τις απαιτήσεις της σύγχρονης κοινωνίας, 
γενικότερα. 

θ. Την ανάπτυξη δικτύων συνεργασίας με την αντίστοι¬ 
χη διεθνή επιστημονική κοινότητα και τη μεγαλύτερη 
δυνατή δραστηριοποίηση μέσα στο πλαίσιο των ευκαι¬ 
ριών εκπαίδευσης που προσφέρει η Ευρωπαϊκή'Ενωση. 

2. Ο σκοπός του παρόντος ΔΠΜΣ είναι η παροχή δυνα¬ 
τότητας επίλυσης πολλών και συγκεκριμένων προτύπων 
επιχειρησιακών προβλημάτων, καθώς και η πρακτική 
εξάσκηση σε σχετικό λογισμικό για την αντιμετώπιση 
άγνωστων προβλημάτων. Το ΔΠΜΣ απευθύνεται, συγκε¬ 
κριμένα, σε όσους επιδιώκουν πληρέστερη ανάλυση και 
ευρύτερη κατανόηση βασικών αρχών και μεθόδων της 
Επιχειρησιακής Έρευνας και Ανάλυσης που εφαρμόζο¬ 
νται σε θέματα βιομηχανικού και στρατιωτικού ενδια¬ 
φέροντος και οδηγούν στη βέλτιστη λήψη αποφάσεων. 
Σκοπός του ΔΠΜΣ είναι, ειδικότερα, η μετεκπαίδευση 
Αξιωματικών και ιδιωτών και η ειδίκευσή τους σε γνω¬ 
στικά αντικείμενα των Τμημάτων, καθώς, επίσης, η δη¬ 
μιουργία επιστημόνων - ερευνητών, οι οποίοι θα συνει¬ 
σφέρουν στην προώθηση της επιστήμης, της έρευνας 
και των εφαρμογών της. 

3. α. Το Τμήμα Στρατιωτικών Επιστημών της ΣΣΕ πα¬ 
ρέχει εμβαθυμένες και εξειδικευμένες γνώσεις σε ποι¬ 
κίλα επιστημονικά αντικείμενα, τα οποία, αφενός μεν, 
υποστηρίζουν το πεδίο της στρατιωτικής εκπαίδευσης, 
αφετέρου δε, ενισχύουν την διοικητική - τεχνική προ¬ 
σαρμογή των Αξιωματικών στις πραγματικές ανάγκες 
των Ενόπλων Δυνάμεων. 

β. Ο Αξιωματικός ενημερώνεται για τα σύγχρονα επι¬ 
χειρησιακά θέματα, με σκοπό τον επιστημονικό προσ¬ 
διορισμό των καλύτερων επιλογών κάτω από ποικιλό¬ 
μορφους περιορισμούς και διαφορετικά κριτήρια. 

(1) Προς την κατεύθυνση αυτή, η ΕπιχειρησιακήΈρευ- 
να και Ανάλυση έχει αναπτυχθεί και χρησιμοποιείται, 
διαδραματίζοντας σημαντικό ρόλο στη βέλτιστη λήψη 
αποφάσεων. 

4. α. Το Τμήμα Μηχανικών Παραγωγής και Διοίκησης 
του ΠΚ έχει ως κύρια αποστολή του να μορφώνει μη¬ 
χανικούς επιστήμονες με σύγχρονη διοικητική - τεχνική 
μόρφωση προσαρμοσμένη στις ανάγκες της Ελληνικής 
κοινωνίας. 

β. Ο Μηχανικός Παραγωγής και Διοίκησης προσεγγίζει 


σφαιρικά τον κύκλο ζωής των προϊόντων και σχεδιάζει 
το βέλτιστο τρόπο οργάνωσης της παραγωγής τους, 
ανακαλύπτοντας και αξιοποιώντας προηγμένες τεχνικές 
Επιχειρησιακής Έρευνας. 

5. Έχοντας διαπιστώσει κοινούς επιστημονικούς τό¬ 
πους και κοινά ενδιαφέροντα, τα δύο Τμήματα συνεργά¬ 
ζονται για την οργάνωση και λειτουργία ΔΠΜΣ με θέμα 
την «Εφαρμοσμένη ΕπιχειρησιακήΈρευνα και Ανάλυση». 

6. Το ΔΜΠΣ μπορεί να αποτελέσει ένα σύγχρονο Πρό¬ 
γραμμα Μεταπτυχιακών Σπουδών (ΠΜΣ), παρέχοντας 
εξειδικευμένες και υψηλού επιπέδου γνώσεις, τόσο 
στους φοιτητές του, όσο και στους φορείς τους, με 
τους οποίους θα συνεργάζεται υλοποιώντας με τον 
καλύτερο δυνατό τρόπο τις προθέσεις του νομικού 
πλαισίου για τα ΠΜΣ, στο πλαίσιο ανάπτυξης της επι¬ 
στημονικής έρευνας. 

Άρθρο 4 

Μεταπτυχιακοί Τίτλοι 

Το ΔΠΜΣ απονέμει ΜΔΕ στην «Εφαρμοσμένη Επιχει- 
ρησιακήΈρευνα και Ανάλυση».0 τίτλος απονέμεται από 
κοινού από το Τμήμα Μηχανικών Παραγωγής και Διοί¬ 
κησης του ΠΚ και το Τμήμα Στρατιωτικών Επιστημών 
της ΣΣΕ. 

Αρθρο 5 

Κατηγορίες Πτυχιούχων 

Στο ΔΠΜΣ γίνονται δεκτοί, μετά από επιλογή, από¬ 
φοιτοι όλων των Ελληνικών ΑΣΕΙ, απόφοιτοι των αντι¬ 
στοίχων και ισοδύναμων Στρατιωτικών Σχολών της 
αλλοδαπής, διπλωματούχοι των Τμημάτων Μηχανικών 
Παραγωγής και Διοίκησης, Μηχανολόγων Μηχανικών, 
Ηλεκτρολόγων Μηχανικών, Ηλεκτρονικών Μηχανικών, 
Μηχανικών Ηλεκτρονικών Υπολογιστών, Χημικών Μηχα¬ 
νικών, Μηχανικών Μεταλλείων-Μεταλλουργών, Πολιτι¬ 
κών Μηχανικών, Τοπογράφων Μηχανικών, Αρχιτεκτόνων 
Μηχανικών, Ναυπηγών Μηχανικών, Μαθηματικών, Πληρο¬ 
φορικής, Φυσικής, Χημείας, Γεωλογίας, Γεωπονίας, Οικο¬ 
νομικών Επιστημών, Διοίκησης Επιχειρήσεων, Ιατρικών 
και Βιολογικών Επιστημών και Σχολών Τεχνολογικών 
Εφαρμογών των Ελληνικών Ανωτάτων Εκπαιδευτικών 
Ιδρυμάτων (ΑΕΙ), καθώς και ομοταγών Ιδρυμάτων της 
αλλοδαπής, όπως ειδικότερα καθορίζεται στον Κανο¬ 
νισμό Μεταπτυχιακών Σπουδών. 

Αρθρο 6 

Χρονική Διάρκεια 

Η χρονική διάρκεια των σπουδών για την απονομή 
του ΜΔΕ ορίζεται κατ’ ελάχιστον σε τέσσερα (4) ακα¬ 
δημαϊκά εξάμηνα για το πρόγραμμα πλήρους φοίτησης 
και ένα (1) επιπλέον εξάμηνο για το πρόγραμμα μερι¬ 
κής φοίτησης. Σε περίπτωση που ο σπουδαστής δεν 
ολοκληρώσει τις σπουδές μέσα σε έξι (6) ακαδημαϊκά 
εξάμηνα διαγράφεται. 

Άρθρο 7 

Πρόγραμμα Μαθημάτων 

1. Αναλυτικά τα προσφερόμενα ανά εξάμηνο σπουδών μαθήματα καθώς και οι πιστωτικές μονάδες που αντι¬ 
στοιχούν σε καθένα από τα μαθήματα έχουν ως εξής (πρόγραμμα πλήρους φοίτησης): 


Α' ΕΞΑΜΗΝΟ 

ΜΑΘΗΜΑΤΑ 

ΜΑΘΗΜΑΤΑ ΚΟΡΜΟΥ (ΥΠΟΧΡΕΩΤΙΚΑ) 

ΜΑΘΗΜΑΤΙΚΟΣ ΠΡΟΓΡΑΜΜΑΤΙΣΜΟΣ ΚΑΙ ΒΕΛΤΙΣΤΟΠΟΙΗΣΗ 

ΔΙΑΚΡΙΤΗ ΚΑΙ ΣΥΝΕΧΗΣ ΠΡΟΣΟΜΟΙΩΣΗ 

ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 
ΣΥΣΤΗΜΑΤΑ ΚΑΙ ΑΝΑΛΥΣΗ ΣΤΡΑΤΙΩΤΙΚΩΝ ΑΠΟΦΑΣΕΩΝ 

Ε0Τ3 

7.5 

7.5 

ή 

ΣΥΛΛΟΓΙΣΤΙΚΗ ΤΩΝ ΑΝΤΙΠΑΛΩΝ ΜΕΡΩΝ 

7.5 

ή 

ΕΠΙΧΕΙΡΗΣΙΑΚΟΙ ΑΛΓΟΡΙΘΜΟΙ 

ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΑΝΑΛΥΣΗ ΑΠΟΦΑΣΕΩΝ 


ή 

ΘΕΜΑΤΑ ΣΤΑΤΙΣΤΙΚΟΥ ΕΛΕΓΧΟΥ ΠΟΙΟΤΗΤΑΣ 


ή 

ΜΟΝΤΕΛΑ ΠΡΟΒΛΕΨΗΣ 

7.5 

ή 

ΑΥΤΟΜΑΤΟΣ ΕΛΕΓΧΟΣ ΚΑΙ ΕΦΑΡΜΟΓΕΣ 


ή 

ΚΡΥΠΤΟΓΡΑΦΙΑ ΚΑΙ ΑΣΦΑΛΕΙΑ 

ΣΥΝΟΛΟ 

Β' ΕΞΑΜΗΝΟ 

ΜΑΘΗΜΑΤΑ 

ΜΑΘΗΜΑΤΑ ΚΟΡΜΟΥ (ΥΠΟΧΡΕΩΤΙΚΑ) 

ΜΕΘΟΔΟΙ ΕΠΙΧΕΙΡΗΣΙΑΚΗΣ ΑΝΑΛΥΣΗΣ 1 

ΛΗΨΗ ΟΜΑΔΙΚΩΝ ΑΠΟΦΑΣΕΩΝ ΚΑΙ ΔΙΑΠΡΑΓΜΑΤΕΥΣΕΙΣ 

ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΔΙΚΤΥΑΚΗ ΚΑΙ ΚΑΤΑΝΕΜΗΜΕΝΗ ΠΡΟΣΟΜΟΙΩΣΗ 

30 

Ε0Τ5 

7.5 

7.5 

ή 

ΥΠΟΛΟΓΙΣΤΙΚΗ ΒΕΛΤΙΣΤΟΠΟΙΗΣΗ ΚΑΙ ΣΤΡΑΤΙΩΤΙΚΕΣ ΕΦΑΡΜΟΓΕΣ 

7.5 

ή 

ΑΞΙΟΠΙΣΤΙΑ - ΑΠΟΤΙΜΗΣΗ ΕΠΙΔΟΣΗΣ - ΧΑΟΤΙΚΗ ΔΥΝΑΜΙΚΗ ΟΠΛΙΚΩΝ ΣΥΣΤΗΜΑΤΩΝ 

ΚΑΙ ΕΠΙΧΕΙΡΗΣΕΩΝ 

ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΕΙΔΙΚΑ ΘΕΜΑΤΑ ΣΥΣΤΗΜΑΤΩΝ ΥΠΟΣΤΗΡΙΞΗΣ ΑΠΟΦΑΣΕΩΝ 


ή 

ΝΕΥΡΩΝΙΚΑ ΔΙΚΤΥΑ ΚΑΙ ΕΦΑΡΜΟΓΕΣ 


ή 

ΥΠΟΛΟΓΙΣΤΙΚΗ ΜΗΧΑΝΙΚΗ ΚΑΙ ΕΦΑΡΜΟΓΕΣ 


ή 

ΔΙΑΧΕΙΡΙΣΗ ΓΝΩΣΗΣ ΚΑΙ ΕΠΙΧΕΙΡΗΜΑΤΙΚΗ ΕΥΦΥΪΑ 

7.5 

ή 

ΒΑΣΙΚΕΣ ΑΡΧΕΣ ΔΙΚΤΥΟΚΕΝΤΡΙΚΟΥ ΠΟΛΕΜΟΥ 

ΣΥΝΟΛΟ 

ΓΕΞΑΜΗΝΟ 

ΜΑΘΗΜΑΤΑ 

ΜΑΘΗΜΑΤΑ ΚΟΡΜΟΥ (ΥΠΟΧΡΕΩΤΙΚΑ) 

ΜΕΘΟΔΟΙ ΕΠΙΧΕΙΡΗΣΙΑΚΗΣ ΑΝΑΛΥΣΗΣ II 

ΜΟΝΤΕΛΟΠΟΙΗΣΗ ΕΦΟΔΙΑΣΤΙΚΗΣ ΑΛΥΣΙΔΑΣ 

ΜΑΘΗΜΑΤΑ ΕΠΙΛΟΓΗΣ ΚΑΤΕΥΘΥΝΣΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 
ΠΡΟΣΟΜΟΙΩΣΗ ΕΠΙΧΕΙΡΗΣΕΩΝ ΚΑΙ ΜΟΝΤΕΛΑ ΜΑΧΗΣ 

30 

Ε0Τ5 

Ε0Τ3 

7.5 

7.5 

ή 

ΕΙΔΙΚΑ ΘΕΜΑΤΑ ΕΠΙΧΕΙΡΗΣΙΑΚΗΣ ΕΡΕΥΝΑΣ 

ή 

ΣΥΣΤΗΜΑΤΑ ΔΙΑΧΕΙΡΙΣΗΣ ΔΙΑΔΙΚΑΣΙΩΝ 
ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (ΕΠΙΛΟΓΗ ΕΝΟΣ ΜΟΝΟ ΜΑΘΗΜΑΤΟΣ) 

ΔΙΟΙΚΗΣΗ ΠΟΡΩΝ ΚΑΙ ΔΙΑΧΕΙΡΙΣΗ ΕΡΓΩΝ 

ή 

ΕΥΦΥΗ ΣΥΣΤΗΜΑΤΑ 

ή 

ΕΦΑΡΜΟΣΜΕΝΗ ΜΗΧΑΝΙΚΗ, ΤΑΛΑΝΤΩΣΕΙΣ ΚΑΙ ΑΡΧΕΣ ΜΗΧΑΤΡΟΝΙΚΗΣ 

ή 

ΦΥΣΙΚΗ ΚΑΙ ΤΕΧΝΗΤΗ ΝΟΗΜΟΣΥΝΗ 

ή 

ΣΥΣΤΗΜΑΤΑ ΑΝΑΜΟΝΗΣ 

ΣΥΝΟΛΟ 

Δ' ΕΞΑΜΗΝΟ 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 

ΣΥΝΟΛΟ 


7.5 


7.5 

30 

ΕΟΤδ 

30 

30 


2. Η κατανομή των μαθημάτων στο πρόγραμμα μερι¬ 
κής φοίτησης καθώς και ανακατανομή των μαθημάτων 
μεταξύ των εξαμήνων δύναται να επέλθει με απόφαση 
των αρμοδίων οργάνων. 

3. Τα μαθήματα είναι εξαμηνιαία, έχουν τη μορφή δι¬ 
αλέξεων ή σεμιναρίων ή άλλων σύγχρονων και τεχνο¬ 
λογικά εφικτών εκπαιδευτικών μεθόδων και μπορεί να 
περιλαμβάνουν ασκήσεις, θέματα, παρουσιάσεις, συζη¬ 
τήσεις κατά την κρίση του διδάσκοντος. 

4. Για όσους Αξιωματικούς αδυνατούν να παρευρί- 
σκονται στη ΣΣΕ, λόγω υποχρεώσεών τους στις μονά¬ 
δες που υπηρετούν, η διδασκαλία μπορεί να γίνεται με 
ασύγχρονη τηλεκπαίδευση (β-Ιθ3Γηίη9). 

Αρθρο 8 

Αριθμός Εισακτέων 

Ο αριθμός των εισακτέων στο ΔΠΜΣ ορίζεται κατ’ 
έτος κατ’ ανώτατο όριο σε εβδομήντα (70) άτομα. 

Άρθρο 9 
Προσωπικό 

Στο ΔΠΜΣ θα διδάξουν το υφιστάμενο προσωπικό 
ΔΕΠ του Τμήματος Στρατιωτικών Επιστημών της ΣΣΕ, 
του Τμήματος Μηχανικών Παραγωγής και Διοίκησης 
του Πολυτεχνείου Κρήτης, συμβασιούχοι διδάσκοντες 
εφόσον αυτοί διαθέτουν την απαραίτητη γνώση και 
εμπειρία, καθώς και άλλες κατηγορίες διδασκόντων 
όπως ορίζονται στις διατάξεις της παρ. 1 του άρθρου 
5 του Ν. 3685/2008, όπως ισχύει. Οι ανωτέρω επικου- 
ρούνται στα καθήκοντά τους από μέλη ΕΕΔΙΠ και ΕΤΕΠ 
της ΣΣΕ, σύμφωνα με τις διατάξεις των άρθρων 22 και 
23 του Ν. 3187/2003. 

Αρθρο 10 

Υλικοτεχνική Υποδομή 

Η ΣΣΕ καθώς και το συνεργαζόμενο Τμήμα Μηχανι¬ 
κών Παραγωγής και Διοίκησης του ΠΚ διαθέτουν τις 


αναγκαίες κτιριακές εγκαταστάσεις, τα απαραίτητα 
αμφιθέατρα, τον κατάλληλο εργαστηριακό και ειδικό 
εξοπλισμό, τις βιβλιοθήκες της, τη δυνατότητα ελεύθε¬ 
ρης χρήσης του διαδικτύου, καθώς και πιστοποιημένο 
δίκτυο που διαθέτει ενσωματωμένο λογισμικό με τις 
πλέον προηγμένες δυνατότητες ασύγχρονης τηλεκπαί- 
δευσης. Ειδικότερα στο Τμήμα Στρατιωτικών Επιστημών 
της ΣΣΕ λειτουργούν, ήδη, εργαστήρια που μπορούν 
να καλύψουν τις εκπαιδευτικές ανάγκες του ΔΠΜΣ και 
είναι το: 

α. Εργαστήριο Πληροφορικής, 
β. Εργαστήριο Προσομοίωσης, 
γ. Εργαστήριο Ηλεκτρονικών, 
δ. Εργαστήριο Μηχανολογίας, 
ε. Εργαστήριο Ηλεκτροτεχνίας, 
στ. Εργαστήριο Μηχανών Εσωτερικής Καύσης, 
ζ. Εργαστήριο Κοινωνικής Υποστήριξης, 
η. Εργαστήριο Ξένων Γλωσσών 

Αρθρο 11 

Διάρκεια λειτουργίας 

Το ΔΠΜΣ θα λειτουργήσει μέχρι το ακαδημαϊκό έτος 
2018-2019 με την επιφύλαξη των διατάξεων της παρ. 11α 
του άρθρου 80 του Ν. 4009/2011, όπως ισχύει. 

Αρθρο 12 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Λευκάδα, 31 Ιουλίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

